Lisa Kudrow

Lisa Valerie Kudrow (født 30. juli 1963) er en Emmy- og Screen Actors Guild Awards-vindende polsk-amerikansk skuespillerinde, som hovedsageligt er kendt for sin rolle i tv-serien Venner og sin rolle i tv-serien The Comeback.

Biografi

Opvækst 
Kudrow er født den 30. juli 1963 i Encino, Californien, som datter af Nedra, der arbejdede i et rejsebureau, og Lee Kudrow, en migrænespecialist og læge. Kudrow voksede op i en øvre middelklasse ashkenazi-jødisk familie og hun har en storesøster, Helene Marla, og en storebror, neurologen David Kudrow. Hendes onkel er komponist/dirigenten Harold Farberman. Efter at have afsluttet Portola Middle School i Tarzana, Californien, dimitterede hun fra Taft High School i Woodland Hills, Californien og fik senere sin "Bachelor of Science" i biologi på Vassar College i 1985. Hun har også taget guitar-timer, da hun var yngre.

Karriere 
Kudrow havde egentlig tænkt sig at følge i sin fars fodspor som forsker i hovedpine, men blev inspireret af en af hendes brors venner til at optræde. Hun blev "opdaget" og begyndte sin skuespillerkarriere. Hun begyndte sin komiske karriere som medlem af The Groundlings, sammen med blandt andre Will Ferrell og Janeane Garofalo. En kort tid var Kudrow sammen med Conan O'Brien og instruktør Tim Hillman i Unexpected Company, som kun fik en kort levetid. Hun var det eneste kvindelige faste medlem af The Transformers Comedy Troupe, en teatergruppe, der blev styret af Stan Wells, og som spillede forskellige forestillinger på Empty Stage Comedy Theatre. 

Kudrow har spillet med i en episode af Sams bar. Hun prøvede også at komme med i Saturday Night Live, men de valgte Julia Sweeney i stedet for. Hun havde en tilbagevendende rolle i Bob, Bob Newharts tredje CBS-serie, men hendes rolle blev skrevet ud af serien i slutningen af 1. sæson. Hun var hyret til at spille Roz i Frasier, men afsnittet blev filmet om under indspilningen af det første afsnit, fordi producerne ikke syntes, at Kudrow passede til rollen.

En af medarbejderne på Frasier arbejdede også på Venner, og hun opfordrede Kudrow til at gå til audition til denne serie. Hendes første store rolle var dog som Ursula Buffay i 1992, en excentrisk servitrice i Vild med dig (denne rolle dukkede sidenhen op i Venner som Phoebe Buffays tvillingesøster). 

Trods mindre modgang i starten fik Kudrow rollen som Phoebe Buffay i den amerikanske tv-serie Venner, en rolle som hun i 1998 fik en Emmy for i kategorien: Outstanding Supporting Actress in a Comedy Series. Hun spillede rollen fra seriens start i 1994 til seriens afslutning i 2004. Venner blev en kæmpesucces for Kudrow, der sammen med sine medskuespillere fik en mængde faste seere og stor anerkendelse. Kudrow er den af seriens skuespillere, som fik flest Emmynomineringer; 6 i alt. Kudrow fik et honorar på en mio. kroner pr. afsnit i seriens to sidste sæsoner. Ifølge Guinness Rekordbog (2005) blev Kudrow (sammen med sine medskuespillerinder) en af de højest betalte kvindelige tv-skuespillere i verden.              

Hendes filmroller inkluderer roller i Romy and Michele's High School Reunion, Hanging Up, Marci X, Analyze This og dens efterfølger Analyze That. Kudrow har også haft dramatiske roller, fx i Wonderland, der handler om pornostjernen John Holmes. Hun har oftest fået kritik for sine dramatiske roller, fx for sine roller i instruktøren Don Roos' film som The Opposite of Sex og Happy Endings. Efter Venner spillede Kudrow Valerie Cherish, hovedrollen i HBOs tv-serie The Comeback. Serien havde premiere på HBO 5. juni 2005. Udover at være medvirkende i serien virkede hun også som forfatter og ledende producer. Showet, der handler om en tidligere sitcom-stjerne, der prøver at få et comeback, holdt kun en sæson. Kudrow fik en Emmy-nominering i kategorien: Outstanding Lead Actress in a Comedy Series, for hendes arbejde på showet, og den gjorde hende til den første fra Venner, der fik en større prisnominering siden Venner sluttede. 

Kudrow har også lagt stemme til flere tegnefilmsfigurer, deriblandt som Afrodite i tegnefilmen Herkules og lagt stemme til hunbjørnen Ava i Dr. Dolittle 2, bl.a. sammen med Steve Zahn og Eddie Murphy fra 2001.

Kudrows nyeste rolle er som Denise i filmen PS, I Love You, hvor hun spiller sammen med bl.a. Hilary Swank.

Kudrow er også med i upcoming-filmen Will, sammen med Gaelan Connell, Vanessa Hudgens og mange andre. Kudrow har rollen som Karen Burton, Wills mor.

Privat 
Kudrow havde et forhold til Conan O'Brien indtil han flyttede til New York for at være vært på sit eget tv-show i begyndelsen af 1993. Den 27. maj 1995 blev hun, som den første af Venner-stjernerne, gift. Hendes ægtemand er Michel Stern, som er en fransk reklamechef. De har sammen en søn ved navn Julian Murray, som blev født den 7. maj 1998. Kudrows graviditet blev skrevet ind i serien, sådan at Phoebe er gravid med sin halvbrors trillinger på samme tidspunkt.

Kuriosa 
 Hendes filmdebut skulle have været i filmen Impulse fra 1990, men hendes scener blev klippet ud inden premieren. 
 Alle hendes optagelser til filmen Wonderland (film) blev filmet i løbet af 3 dage. 
 Hun er det højeste kvindelige medlem af Venner med sine 1.73 cm. 
 Indtil 2004 var hun det eneste medlem af gruppen der havde et barn. Matt LeBlancs datter Marina Pearl var født den 8. februar 2004 og Courteney Coxs datter Coco Riley var født den 13. juni 2004.
 Hun taler flydende fransk, noget der faktisk kommer til anvendelse i et afsnit af Venner.
 Hun er en stor fan af skuespillerinden Diane Keaton, hvis lillesøster hun spillede i Hanging Up fra 2000.

Filmografi

Tv 
 Just Temporary – Nicole (1989)
 Cheers –  (1989)
 Newhart –  (1990)
 Life Goes On – (1990)
 Murder in High Places – (1991)
 To the Moon, Alice – Ven til Perky (1991)
 Room for Two – (1992)
 Flying Blind – (1993)
 Bob – Kathy Fleisher (1993)
 Coach – Lauren (1993-1994)
 Hope & Gloria – (1996)
 Duckman: Private Dick/Family Man – (1996)
 Saturday Night Live – (1996)
 Dr. Katz, Professional Therapist – (1997)
 Hercules – Afrodite  (1998-1999)
 The Simpsons – (1998)
 Mad About You – Ursula Buffay (1992-1999)
 Blue's Clues – (2001)
 King of the Hill – (2001)
 Venner – Phoebe Buffay (1994-2004)
 Hopeless Pictures – Sandy (2005)
 Father of the Pride – Foo-Lin (2004-2005)
 The Comeback – Valerie Cherish (2005)
 American Dad! – (2006)
 Hundehotellet - (2008)
 Bad Neighbours - (2014)
 Death to 2020 - (2020)

Film

Awards & nomineringer

Kilder

Eksterne henvisninger 

 

Filmskuespillere fra USA
Emmy-vindere
Tv-skuespillere fra USA
Personer fra Californien
Amerikanere i 1900-tallet
Amerikanere i 2000-tallet